stanford-oval/wikipedia huggingface dataset:
อเมริกาส์เน็กซต์ท็อปโมเดล ฤดูกาลที่ 7
ข้อมูลการออกอากาศ > The Girl Who Joined the Circus

ออกอากาศ : 11 ตุลาคม พ.ศ. 2549
ผู้เข้าแข่งขันได้ถูกพาไปฝึกการโพสท่าแบบยืดหยุ่นกับสเตซี่ย์ แมคเคนซี่ จากนั้นพวกเธอต้องแข่งกันโพสท่าในชุดของ บาว แทรนซ์ชี่ และ เครื่องประดับของ เอริก้า คอร์ทนีย์ แบบสุดขั้วแต่ต้องดูเป็นแฟชั่นชั้นสูงด้วย  ยูจีน่าเป็นผู้ชนะการแข่งขัน และรางวัลของเธอก็คือเครื่องประดับทั้งหมดที่ใช้ในการแข่งครั้งนี้รวมมูลค่าทั้งหมด 32,000 ดอลล่าห์
ในการถ่ายรูปครั้งนี้สาวๆ ต้องถ่ายรูปในหัวข้อตัวประหลาด ในโรงละครสัตว์ ซึ่งพวกเธอต้องรับบทต่างๆ ดังนี้
| นางแบบ | มนุษย์ประหลาด |
| --- | --- |
เอเจ: มนุษย์กินคน
อแมนด้า,มิเชลล์: แฝดสยาม
อันชาล: ยักษ์สาว
บรูค: มนุษย์ยางยืด
แคริดี: สาวจมูกช้าง
ยูจีน่า: มนุษย์นกแก้ว
เจด้า: สาวจอมพลัง
เมกก์: ผู้หญิงหนวดยาว
เมลโรส: สาวหน้าแก่
ที่ห้องตัดสิน คณะกรรมการชื่นชมภาพของ เอเจและแคริดี ในขณะที่เจด้าและเมกก์ได้ภาพที่ออกมาเลวร้ายและต้องกลายเป็นสองคนสุดท้าย และเมกก์ต้องถูกส่งกลับบ้านเพราะกรรมการรู้สึกว่าเธอไม่สามารถที่จะถ่ายทอดบุคลิกที่สดใสของเธอลงในภาพถ่ายได้เลยแม้แต่น้อย
ผู้ที่ถูกเรียกชื่อคนแรก : แคริดี อิงลิช
ผู้ที่ยืนเป็นสองคนสุดท้าย : เจด้า ยัง และ เมกก์ โมราเลส
ผู้ที่ถูกคัดออก : เมกก์ โมราเลส
ช่างถ่ายภาพ : ไมค์ โรเซนธอล
แขกรับเชิญพิเศษ : บาว แทรนซ์ชี่, สเตซี่ย์ แมคเคนซี่, โจนาธาน โนสัน, เอริก้า คอร์ทนีย์, เอทูซ่า รูเบนสตีน
สาวคัฟเวอร์เกิลร์ประจำสัปดาห์ : เอเจ สจ๊วต
ข้อมูลการออกอากาศ > The Girl Who Punk'd Ashton

ออกอากาศ : 18 ตุลาคม พ.ศ. 2549
การแข่งขันในสัปดาห์นี้ สาวๆ ต้องพยายามรับมือและสร้างความประทับใจให้กับ เจนิส ดิคคินสัน อดีตกรรมการอารมณ์ร้อน สาวๆ ส่วนใหญ่ทำได้ไม่ค่อยดีในขณะที่เมลโรสสามารถคุมสติและกลายเป็นผู้ชนะการแข่งขัน ซึ่งรางวัลของเธอก็คือเป็นพิธีกรพิเศษในรายการ เอนเตอร์เทนเมนท์ ทูไนท์
ที่บ้านพัก มิเชลล์ ได้เปิดเผยว่าเธอเป็นเลสเบี้ยน ซึ่งทำให้อแมนด้ารู้สึกประหลาดใจและช็อคมากที่เธอไม่เคยรู้เรื่องนี้มาก่อน แต่หลังจากที่คุยกับไทร่า อแมนด้าได้บอกให้คู่แฝดของเธอบอกเรื่องนี้ให้แม่ของพวกเธอได้รับรู้ไว้
การถ่ายภาพในครั้งนี้ สาวๆ จะต้องรับบทเป็นเหล่าบรรดาคู่รักคนดังที่มีชื่อเสียงดังต่อไปนี้
| นางแบบ | คู่รักคนดัง |
| --- | --- |
เอเจ: มาร์ค แอนโทนี่ และ เจนนิเฟอร์ โลเปซ
อแมนด้า: แอชตัน คุชเชอร์ และ เดมี่ มัวร์
อันชาล: สตีดแมน เกรแฮม และ โอปราห์ วินฟรีย์
บรูค: เควิน เฟดเดอร์ไลน์ และ บริทนีย์ สเปียร์
แคริดี: แบรด พิทท์ และ แองเจลิน่า โจลี่
ยูจีน่า: เจย์-ซี และ บียอนเซ่ โนว์เลส
เจด้า: บ็อบบี้ บราวนด์ และ วิทนี่ย์ ฮูสตัน
เมลโรส: โดนัลด์ ทรัมป์ และ เมลานี่ ทรัมป์
มิเชลล์: เอลเลน เดเจนเรส และ พอร์เทีย เด รอซซี่
ในห้องตัดสิน สาวๆ ได้ดูวิดีโอของพวกเธอขณะอยู่บนพรมแดง บรูคดูโดดเด่นที่สุดในบรรดาผู้เข้าแข่งขันคนอื่นๆ ในขณะที่เอเจกลับไม่มีความตั้งใจเลยแม้แต่น้อย  ภาพถ่ายของบรูคทำออกมาได้ประทับใจกรรมการที่สุดซึ่งทำให้เธอถูกเรียกชื่อเป็นคนแรก และ แคริดีกับเมลโรส ต่างก็สร้างความประทับใจให้กับกรรมการด้วยเช่นกัน
เอเจและเจด้ากลายเป็นสองคนสุดท้าย เพราะกรรมการรู้สึกว่าเธอทั้งคู่เริ่มที่จะไม่ค่อยสนใจและไม่กระตือรือล้นในการแข่งขันเท่าที่ควร และสุดท้ายเอเจต้องถูกคัดออกเพราะกรรมการรู้สึกว่าเธอได้หมดไฟในการแข่งขันนี้แล้วและเป็นอีกครั้งที่เจด้าได้รับโอกาสให้อยู่ในการแข่งขันต่อไป
ผู้ที่ถูกเรียกชื่อคนแรก : บรูค มิลเลอร์
ผู้ที่ยืนเป็นสองคนสุดท้าย : เจด้า ยัง และ เอเจ สจ๊วต
ผู้ที่ถูกคัดออก : เอเจ สจ๊วต
ช่างถ่ายภาพ : แมทธิว จอร์แดน สมิธ
แขกรับเชิญพิเศษ : เจนิส ดิคคินสัน, มาร์ค สไตเนส
สาวคัฟเวอร์เกิลร์ประจำสัปดาห์ : เอเจ สจ๊วต
ข้อมูลการออกอากาศ > The Girl Who Graduates

ออกอากาศ : 25 ตุลาคม พ.ศ. 2549
สาวๆ เริ่มต้นสัปดาห์ด้วยการถ่ายรูปขาว-ดำกับไทร่า โดยพวกเธอต้องใส่คอนแทคเลนส์และโพสท่าให้ดูดุดัน น่ากลัว และน่าขนลุก จากนั้นพวกเธอต้องฝึกการทำท่าเซ็กซี่กับ ดีต้า วอน ทีส และแข่งขันกันเดินแบบเซ็กซี่บนโต๊ะอาหารในงานเลี้ยงมื้อค่ำของ เคธี่ โกลด์ ผู้อำนวยการของอีลีทโมเดล เมลโรสเป็นผู้ชนะและรางวัลของเธอคือได้ถ่ายรูปลงโฆษณาหน้าแรกของนิตยสารเซเว่นทีน ซึ่งเธอเลือกอแมนด้า มิเชลล์ และบรูคให้ไปถ่ายรูปกับเธอด้วย
ในการถ่ายรูปครั้งนี้ ผู้เข้าแข่งขันจะต้องถ่ายรูปขึ้นปกนิยายรักกับนายแบบฟาบิโอ้โดยต้องให้รูปภาพออกมาดูเซ็กซี่แต่ไม่อนาจาร โดยพวกเธอต้องรับบทต่างๆ ดังนี้
| นางแบบ | นิยาย |
| --- | --- |
อแมนด้า: สาวคนอื่น
อันชาล: ปิรามิดแห่งรัก
บรูค: อย่าทิ้งฉันไป
แคริดี: แต่...ฉันก็รักเธอ
ยูจีน่า: อย่าทำแบบนั้น!
เจด้า: คมเขี้ยวแห่งรัตติกาล
เมลโรส: หญิงสาวแห่งค่ำคืน
มิเชลล์: ใครเป็นพ่อของลูกฉัน?
ในห้องตัดสิน ภาพของ อแมนด้า, เมลโรส, แคริดี และอันชาล สร้างความประทับใจให้กับกรรมการเป็นอย่างมาก และถึงแม้ว่า เจด้า กับ มิเชลล์ จะทำได้แย่ในตอนถ่ายภาพกับ ฟาบิโอ้ แต่กลายเป็นยูจีน่าและบรูคที่ต้องตกเป็นสองคนสุดท้าย กรรมการต่างชื่นชอบในบุคลิกของบรูค แต่ก็อดที่จะสงสัยไม่ได้ว่าเธอมีศักยภาพในการเป็นนางแบบเพียงพอหรือไม่ ในขณะที่ยูจีน่ามีศักยภาพเหลือล้นแต่การกระทำของเธอในห้องตัดสินคืนนี้ ทำให้อดคิดไม่ได้ว่าเธอไม่มีความอ่อนน้อมถ่อมตนและความเคารพเลย และ บรูคต้องเป็นผู้ที่ถูกคัดออกในคืนวันจบการศึกษาของเธอเอง ซึ่งไทร่าก็ได้ให้กำลังใจเธอว่ายังมีสาวๆ อีกจำนวนมากที่อยากจะมายืนอยู่ในจุดเดียวกับเธอตรงนี้ และขณะนี้เธอก็ได้จบการศึกษาเรียบร้อยแล้ว
ผู้ที่ถูกเรียกชื่อคนแรก : อแมนด้า บาบิน
ผู้ที่ยืนเป็นสองคนสุดท้าย : บรูค มิลเลอร์ และ ยูจีน่า วอชิงตัน
ผู้ที่ถูกคัดออก : บรูค มิลเลอร์
ช่างถ่ายภาพ : เจฟฟรี่ย์ โจนส์, แรนดี้ เซนต์. นิโคลัส, ไทร่า แบงค์
แขกรับเชิญพิเศษ : ฟาบิโอ้, ดีต้า วอน ทีส, ไคลี่ แบกซ์, อาทุสซ่า รูเบนสเตน, บิว กิลเลี่ยน, เคธี่ โกลด์, เอลิสซ่า ทรัมป์
สาวคัฟเวอร์เกิลร์ประจำสัปดาห์ : แคริดี อิงลิช
ข้อมูลการออกอากาศ > The Girls Who Made It This Far

ออกอากาศ : 1 พฤศจิกายน พ.ศ. 2549
ประมวลเหตุการณ์ทั้งหมดทั้งแต่ต้นจนถึงปัจจุบัน และภาพที่ไม่เคยเห็นมาก่อน กับเหตุการณ์เมื่อสาวๆ ย้ายเข้าบ้านวันแรกเมื่อพวกเธอต้องพบกับด่านตรวจกระเป๋าเสื้อผ้า และของชิ้นไหนถ้าไม่เข้าตาก็ต้องถูกโยนลง “ถังขยะแฟชั่น”  แต่หลังจากนั้นพวกเธอก็ได้ถูกพาไปซื้อเสื้อผ้าที่ร้านสกายล่า เป็นการทดแทน
การปะทะกันระหว่าง อแมนด้า และ โมนิค เมื่ออแมนด้าไปกินมันฝรั่งโทริโทสของโมนิคเข้า เธอจึงเอาคืนด้วยการเอาอาหารที่มีทั้งหมดในบ้านมาละเลงกับพื้นและทิ้งลงขยะและเหตุการณ์ขณะที่สาวๆ กำลังเลียนแบบไทร่าในห้องตัดสินนั้นเอง แคริดีก็ได้ผายลมออกมาซึ่งสร้างความขบขันให้กับสาวๆ คนอื่น
ข้อมูลการออกอากาศ > The Girl Who Wrecks the Car

ออกอากาศ : 8 พฤศจิกายน พ.ศ. 2549
สาวๆ มาพบกับ แกเบรียล รีช นางแบบและนักกีฬามืออาชีพที่ชายหาด และต้องฝึกถ่ายรูปแอ็คชั่นโดยพวกเธอต้องฝึกโพสท่าขณะที่กำลังเล่นวอลเล่ย์บอล
วันต่อมาสาวๆ ต้องถ่ายรูปกับนักแข่งรถสแตนทัน แบเรท ในแบบแอ็คชั่นโดยพวกเธอจะต้องกดรีโมทควบคุมกล้องด้วยตัวเอง มิเชลล์เป็นผู้ชนะการแข่งขัน และเธอเลือกอแมนด้า, แคริดี และเมลโรส ให้ได้รางวัลร่วมกับเธอซึ่งก็คือการได้ช็อปปิ้งในมูลค่า 10,000 ดอลล่าห์ แต่พวกเธอจะต้องช็อปปิ้งแข่งกันเองโดยคนที่หยิบของมาได้เยอะที่สุดในเวลา 30 วินาที และเมลโรสเป็นผู้ที่ชนะซึ่งทำให้เธอได้ของทั้งหมดไปคนเดียว
ความตึงเครียดระหว่างเมลโรสและอันชาลยิ่งระอุขึ้นเมื่อทั้งคู่ปะทะกันหลังจากกลับมาจากการแข่งขัน และเมลโรสได้บอกว่าอันชาลชอบทำตัวเป็นเด็กและไม่เคารพคนอื่น ซึ่งทำให้อันชาลโมโหเป็นอย่างมาก
การถ่ายรูปในครั้งนี้ สาวๆ ต้องถ่ายโฆษณาให้กับรองพื้น ทรูเบลนด์ของคัฟเวอร์เกิร์ล โดยพวกเธอต้องถ่ายรูปกลางอากาศในสถานที่ฝึกดิ่งพสุธาในร่มเหนือพัดลมยักษ์
ในห้องตัดสินสาวๆ ต้องทำท่าทางและใส่อารมณ์ตามคำสั่งแบบสุ่มดังนี้
| นางแบบ | ท่าทาง |
| --- | --- |
อแมนด้า: เล่นสกีอย่างเศร้าสร้อย
อันชาล: เต้นอย่างก้าวร้าว
แคริดี: ซ่อนตัวอย่างงุนงง
ยูจีน่า: โยกย้ายส่ายสะโพกอย่างให้ท่า
เจด้า: กระโดดอย่างร่าเริง
เมลโรส: ชกมวยอย่างสนุกสนาน
มิเชลล์: ว่ายน้ำอย่างน่ากลัว
ในห้องตัดสิน ภาพของแคริดี, เมลโรส และยูจีน่าสร้างความประทับใจให้กรรมการเป็นอย่างมาก ในขณะที่คนอื่นไม่สามารถสร้างความประทับใจได้เลย  และถึงแม้ว่าจะมีบางรูปที่แย่มากจากยูจีน่าและเจด้า แต่มิเชลล์กับอันชาลกลายเป็นสองคนสุดท้าย เพราะกรรมการคิดว่าพวกเธอดูยังไม่เต็มที่กับการแข่งขันมากพอ สุดท้ายเนื่องจากกรรมการคิดว่า ภาพรวมของผลงานที่ผ่านมาของมิเชลล์ แข็งแรงกว่าอันชาล ในที่สุดอันชาลต้องเป็นผู้ที่ถูกคัดออก และถึงแม้อันชาลจะต้องตกรอบแต่ไทร่าก็ยังบอกว่าเธอเป็นคนที่สวยมากที่สุดคนนึงและให้เธอจงมีความมั่นใจในตัวเองต่อไป
ผู้ที่ถูกเรียกชื่อคนแรก : แคริดี อิงลิช
ผู้ที่ยีนเป็นสองคนสุดท้าย : อันชาล โจเซฟ และ มิเชลล์ บาบิน
ผู้ที่ถูกคัดออก : อันชาล โจเซฟ
ช่างถ่ายภาพ : แพททริค จีอาร์ดิโน
แขกรับเชิญพิเศษ : กาเบรียล รีซ, สแตนทัน แบเรท, เจมส์ เซนต์ เจมส์
สาวคัฟเวอร์เกิลร์ประจำสัปดาห์ : แคริดี อิงลิช
ข้อมูลการออกอากาศ > The Girl Who Breaks Down

ออกอากาศ : 15 พฤศจิกายน พ.ศ. 2549
สัปดาห์นี้สาวๆ ได้ไปเรียนการแสดงกับ ทาช่า สมิธ ที่โรงละครแอลเอ พวกเธอต้องระเบิดอารมณ์ทั้งหมดออกมา แคริดี เผยว่าเธอเคยคิดจะฆ่าตัวตายทำให้สาวๆ คนอื่นพากันตกตะลึงกับสิ่งที่ได้รู้ จากนั้นพวกเธอจะต้องเล่นหนังเงียบ ซึ่งคนที่ชนะจะได้เป็นดารารับเชิญในซีรีส์ “One Tree Hill” และ แคริดี เป็นผู้ชนะในการแข่งครั้งนี้ ซึ่งในขณะที่สาวๆ กำลังดูหนังเงียบของแคริดีนั้นเอง ไทร่าก็บอกสาวๆ ให้พวกเธอเก็บกระเป๋าเพื่อเดินทางไปแข่งกันต่อที่บาร์เซโลนา ประเทศสเปน
เมื่อสาวๆ เดินทางมาถึงบาร์เซโลนา พวกเธอก็ได้พบกับนายแบบหนุ่มทั้งหกคนที่จะมาถ่ายโฆษณากับเธอในวันถัดไป แต่แล้วความตึงเครียดก็เกิดขึ้นระหว่างเจด้ากับนายแบบที่ต้องถ่ายโฆษณากับเธอเมื่อเขาได้บอกว่าเขาไม่ชอบผู้หญิงผิวดำ
ในวันต่อมาสาวๆ ต้องถ่ายโฆษณาโรลออน ซีเคร็ทด้วยภาษาคาทาลัน ซึ่งในตอนท้ายของโฆษณาพวกเธอจะต้องจูบกับนายแบบหนุ่มซึ่งทำให้สาวๆ หลายคนรู้สึกเขินอายกันเป็นอย่างมาก
ในห้องตัดสิน เมลโรสได้รับคำชมจากคณะกรรมการ ว่าทำโฆษณา ออกมาได้ดีที่สุด และกรรมการส่วนใหญ่ไม่ชอบโฆษณาของยูจีน่า ส่วนมิเชลล์ จูบได้แย่ และแม้ว่าแคริดี ที่เคยเป็นที่ชื่นชอบของคณะกรรมการ แต่เธอทำโฆษณาในครั้งนี้ได้เลวร้ายที่สุด
แคริดีเป็นสองคนสุดท้ายร่วมกับเจด้า ซึ่งกรรมการคิดว่าทำโฆษณาได้แย่ที่สุดในบรรดาสาวๆทั้งหมด ถึงแม้ว่ากรรมการจะให้โอกาสเธอแล้วหลายครั้ง แต่เธอได้เสียกำลังใจและหมดไฟไปกับการถ่ายโฆษณาครั้งนี้แล้ว และนั่นทำให้เจด้าต้องถูกคัดออก
ผู้ที่ถูกเรียกชื่อคนแรก : เมลโรส บิคเคอร์สตาฟฟ์
ผู้ที่ยืนเป็นสองคนสุดท้าย : แคริดี อิงลิช และ เจด้า ยัง
ผู้ที่ถูกคัดออก : เจด้า ยัง
ผู้กำกับโฆษณา : เดนิส โรวิร่า
แขกรับเชิญพิเศษ : ทาช่า สมิธ, ลี นอร์ริส, เดวิด แจ็คแมน
สาวคัฟเวอร์เกิลร์ประจำสัปดาห์ : แคริดี อิงลิช
ข้อมูลการออกอากาศ > The Girl Who Sticks Her Foot In Her Mouth

ออกอากาศ : 22 พฤศจิกายน พ.ศ. 2549
จากการที่แคริดีกลายเป็นสองคนสุดท้ายในครั้งก่อนทำให้เธอเครียดมาก ดังนั้นเพื่อผ่อนคลายสาวๆ จึงชวนนายแบบที่ถ่ายโฆษณาด้วยครั้งก่อนมาทานอาหารเย็นด้วยกัน  ในวันต่อมาไทร่าได้มาหาสาวๆ ที่บ้านและได้เล่าถึงชีวิตในวงการนางแบบให้ฟังและหวังว่าหลังจากออกจากรายการนี้ไปแล้ว พวกเธอคงจะสามารถยืนหยัดอยู่ในวงการนี้ได้อย่างเข้มแข็ง  จากนั้นสาวๆ ได้ไปพบกับ พันโช ซาวล่า ผู้อำนวยการของอีลีท ก่อนที่จะออกไปโชว์ตัวกับดีไซน์เนอร์ทั้ง 10 คน ในบาร์เซโลนา ในขณะที่แคริดีจับคู่กับยูจีน่า และอแมนด้าไปกับมิเชลล์ แต่เมลโรสเลือกที่จะไปหาดีไซน์เนอร์ตามลำพัง ซึ่งทำให้เธอได้พบดีไซน์เนอร์มากที่สุดและเป็นผู้ชนะในการแข่งขันครั้งนี้ และเธอเลือกให้แคริดีได้รับรางวัลร่วมกับเธอซึ่งก็คืออาหารค่ำสุดหรูแบบสุดยอดนางแบบที่อพาร์ทเม้นท์
การถ่ายภาพในครั้งนี้ สาวๆ ต้องถ่ายรูปเป็นนักสู้วัวกระทิงโดยมีไนเจล บาร์คเกอร์เป็นช่างภาพ ระหว่างถ่ายภาพแคริดี้ด้เล่นมุขตลกกับไนเจลซึ่งทำให้เขาโมโหและไม่อยากทำงานร่วมกับเธอ ซึ่งหลังจากที่เจย์ แมนูเอลมาตักเตือนก็ทำให้เธอรู้สึกผิด
ในห้องตัดสินคณะกรรมการให้สาวๆ บอกว่าใครมีศักยภาพมากและน้อยที่สุด มิเชลล์คิดว่าเธอมีศักยภาพน้อยกว่าคนอื่นๆ ซึ่งนั่นทำให้กรรมการสงสัยว่าเธอคิดอยากจะเป็นนางแบบและต้องการมันจริงๆหรือเปล่า และแคริดีเขียนจดหมายมาขอโทษไนเจลซึ่งเธอรู้สึกว่าตอนนี้เธอได้บทเรียนแล้ว
ในระหว่างการปรึกษาหารือ กรรมการคิดว่าภาพของอแมนด้าและแคริดีขาดความมีชีวิตชีวา ส่วนมิเชลล์นั้นได้ภาพที่ดี แต่เธอกลับคิดว่าตัวเองไม่มีศักยภาพเพียงพอ ในที่สุดอแมนด้ากับมิเชลล์กลายเป็นสองคนสุดท้าย ไทร่ากล่าวว่า อแมนด้าเป็นคนที่มีความสามารถ แต่ภาพของเธอในครั้งนี้กลับไม่สื่อถึงอะไรเลย และมิเชลล์เป็นคนที่มีพรสวรรค์มาก แต่ขาดความมั่นใจ และถึงแม้มิเชลล์จะได้ภาพที่สวยและทรงพลังมาตลอด แต่กรรมการรู้สึกว่าคนที่ต้องการมันมากกว่าคือ อแมนด้า และนั่นทำให้มิเชลล์ต้องกลับบ้านและคู่แฝดของเธอได้อยู่ต่อไป
ผู้ที่ถูกเรียกชื่อคนแรก : ยูจีน่า วอชิงตัน
ผู้ที่ยืนเป็นสองคนสุดท้าย : อแมนด้า บาบิน และ มิเชลล์ บาบิน
ผู้ที่ถูกคัดออก : มิเชลล์ บาบิน
ช่างถ่ายภาพ : ไนเจล บาร์คเกอร์
แขกรับเชิญพิเศษ : พันโช ซาวล่า, จูเลีย เชียร์, ซูซาน่า แคสทาโน, จอร์จ เปาโล เดอ โอลิเวียร่า เทอร่า, วิคทอริอาโน ไซมอน, จูเลีย โซห์น
สาวคัฟเวอร์เกิลร์ประจำสัปดาห์ : แคริดี อิงลิช
ข้อมูลการออกอากาศ > The Girl Who Grates

ออกอากาศ : 29 พฤศจิกายน พ.ศ. 2549
สาวๆ ได้ไปเรียนการเต้นฟลามิงโก้ซึ่งเป็นระบำพื้นเมืองของสเปนกับ นักเต้น นาโช บลังโช ยูจีน่าเต้นได้อย่างลื่นไหลในขณะที่อแมนด้าดูเก้งก้างติดขัดไปหมด ตอนกลางคืนหลังจากผู้เข้าแข่งขันได้มาทานอาหารเย็นกับมิสเจแล้ว ก็กลับไปซ้อมเต้นกันต่อ แคริดีกับยูจีน่าแสดงความเป็นศัตรูกับเมลโรสออกมาอย่างเปิดเผย  วันต่อมาสาวๆ ได้มาแข่งเต้นฟลามิงโก้ เมลโรสที่มีความมั่นใจเต็มร้อยกลับทำพลาดซึ่งทำให้เธอเสียใจมากจนเก็บอาการไว้ไม่อยู่ นาโชชื่นชมความพยายามของอแมนด้า แต่ผู้ชนะคือยูจีน่าและรางวัลของเธอก็คือชุดคอลเลคชั่นฤดูใบไม้ร่วงของคัสโต บาร์เซโลนาในปี 2006 ซึ่งเธอเลือกให้อแมนด้าได้รางวัลร่วมกับเธอด้วย
ในการถ่ายรูปสาวๆ จะต้องถ่ายรูปเป็นภูติพรายที่ลอยอยู่บนผิวน้ำ ซึ่งเจย์ แมนูเอล ได้จับคู่ให้สาวๆ ถ่ายรูปคู่กัน โดยยูจีน่าจับคู่กับเมลโรส และอแมนด้าคู่กับแคริดี ระหว่างถ่าย แคริดีเกิดอาการตัวเกร็งด้วยความหนาวเย็นของน้ำเลยทำให้อแมนด้าต้องถ่ายภาพที่เหลือคนเดียว
ในห้องตัดสินกรรมการเตือนเรื่องการแสดงออกทางสีหน้าให้ดูอ่อนโยนของยูจีน่า และการโพสของอแมนด้านั้นดูอึดอัด และดูแข็ง แต่กรรมการชอบที่เธอไม่แสดงออกให้เห็นถึงความหนาวออกมาในภาพ แคริดีและอแมนด้ากลายเป็นสองคนสุดท้าย กรรมการคิดว่า อแมนด้ามีลุคส์ที่ดูเป็นแฟชั่นชั้นสูง แต่ดูเก้งก้างและอ่อนโยนเกินไป ในขณะที่ แคริดีเธอมีลุคส์ที่ดูสวยคลาสสิก แต่อาจจะไม่ตอบสนองความสามารถทางกายภาพของการเป็นนางแบบได้ ในที่สุด ไทร่าได้ยื่นภาพให้แคริดี แล้วบอกให้เธอ จัดการจุดบกพร่องของเธอ และอแมนด้า ต้องเป็นฝ่ายเก็บของกลับบ้าน
ผู้ที่ถูกเรียกชื่อคนแรก : เมลโรส บิคเคอร์สตาฟฟ์
ผู้ที่ยืนเป็นสองคนสุดท้าย : อแมนด้า บาบิน และ แคริดี อิงลิช
ผู้ที่ถูกคัดออก : อแมนด้า บาบิน
ช่างถ่ายภาพ : เดวิด รูอิซ
แขกรับเชิญพิเศษ : นาโช บลานโช, นาอามา เฮอร์นันเดซ รูอิซ
ข้อมูลการออกอากาศ > The Girl Who Becomes America's Next Top Model

ออกอากาศ : 6 ธันวาคม พ.ศ. 2549
ผู้เข้าแข่งขันสามคนที่เหลือได้มาหาเจย์ แมนูเอล เพื่อถ่ายโฆษณาลิปสติก เอาท์ลาสต์ ดับเบิ้ล ลิปไชน์ ให้กับคัฟเวอร์เกิร์ล  โดยมีแดเนียลล์ อีวานส์ ผู้ชนะจากฤดูกาลที่ 6 มาคอยให้คำแนะนำ ในการถ่ายโฆษณา ความกระตือรือล้นของแคริดีทำให้เธอผ่านไปได้อย่างงดงาม
ในห้องตัดสินกรรมการเห็นว่าภาพของแคริดีให้ความรู้สึกสดใส ดูมีความสุข ยูจีน่าก็ได้ภาพที่งดงามในขณะที่ภาพของเมลโรสกลับดูแก่เกินกว่าความเป็นจริง  และถึงแม้ว่าโฆษณาของเมลโรสจะออกมาน่าผิดหวังแต่เธอก็ผ่านเข้าสู่รอบต่อไปซึ่งทำให้ยูจีน่าต้องตกรอบ
ผู้ที่ถูกเรียกชื่อคนแรก : แคริดี อิงลิช
ผู้ที่ยืนเป็นสองคนสุดท้าย : ยูจีน่า วอชิงตัน และ เมลโรส บิคเคอร์สตาฟฟ์
ผู้ที่ถูกคัดออก : ยูจีน่า วอชิงตัน
ช่างถ่ายภาพ : จิม เดอ ยอนเกอร์
ในการเดินแบบรอบไฟนอลรันเวย์ สองสาวจะต้องเดินแบบในชุด “เจ้าสาวผีดิบ” ซึ่งออกแบบโดย วิคทอริโอ และ ลุคชิโน โดยเวทีจะถูกจัดอยู่ที่ แอนโทนี่การ์ด ใน สวนปาร์คจิวล์  ในระหว่างการเดินแบบ แคริดีได้เหยียบกระโปรงของเมลโรสขาดในขณะที่เดินสวนกัน และในรอบสุดท้ายสองสาวต้องใส่ชุดแต่งงานสีดำและวิ่งด้วยท่าทางหวาดกลัวอย่างสุดขีดในอุโมงค์ยาว ซึ่งหลังจากนั้นการเดินแบบในรอบไฟนอลรันเวย์ก็สิ้นสุดลง
ในห้องตัดสินกรรมการทุกคนต่างมีความเห็นว่าเมลโรสเหนือกว่าแคริดีทุกด้านไม่ว่าจะเป็นผลงาน การเดิน และความรู้เรื่องแฟชั่น แต่กรรมการรู้สึกว่าเมลโรสดูต้องการที่จะเอาชนะและเคร่งเครียดเอาจริงเอาจังมากเกินไป ในขณะที่แคริดีมีบุคลิกภาพที่มากกว่าในบางครั้ง และหลังจากที่พิจารณากันอย่างถี่ถ้วนแล้ว คณะกรรมการก็ตัดสินใจและประกาศว่า ผู้ชนะในฤดูกาลที่ 7 ก็คือ แคริดี อิงลิช ซึ่งเป็นผู้ชนะสาวผมบลอนด์คนแรกของรายการ
ผู้ชิงตำแหน่งสองคนสุดท้าย : แคริดี อิงลิช และ เมลโรส บิคเคอร์สตาฟฟ์
อเมริกา เน็กซต์ ท็อป โมเดล : แคริดี อิงลิช
ช่างถ่ายภาพ : จอร์จ โฮลซ์
แขกรับเชิญพิเศษ : แดเนียลล์ อีวานส์, วิคทอริโอ และ ลุคชิโน, เอทุสซ่า รูเบนสเตน, บิว กิลเลี่ยน, ไมเคิล คอลลาฮาน
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | รัฐที่ลงสมัคร | ผลการแข่งขัน | ลำดับ |
| --- | --- | --- | --- | --- |
| คริสเตียน อีวานส์ | 19 | เซาท์แคโรไลนา | ถูกคัดออกในตอนที่ 2 | 13 |
| เมแกน มอร์ริส | 23 | แคลิฟอร์เนีย | ถูกคัดออกในตอนที่ 3 | 12 |
| โมนิค คาลฮูน | 19 | อิลลินอยส์ | ถูกคัดออกในตอนที่ 4 | 11 |
| เมแกน "เมกก์" โมราเลส | 18 | แคลิฟอร์เนีย | ถูกคัดออกในตอนที่ 5 | 10 |
| อเล็กซานดร้า เจยน์ "เอเจ" สจ๊วต | 20 | แคลิฟอร์เนีย | ถูกคัดออกในตอนที่ 6 | 9 |
| บรู๊ค มิลเลอร์ | 18 | เท็กซัส | ถูกคัดออกในตอนที่ 7 | 8 |
| อันชาล โจเซฟ | 19 | ฟลอริดา | ถูกคัดออกในตอนที่ 9 | 7 |
| เจด้า ยัง | 18 | ไอโอวา | ถูกคัดออกในตอนที่ 10 | 6 |
| มิเชลล์ บาบิน | 18 | แคลิฟอร์เนีย | ถูกคัดออกในตอนที่ 11 | 5 |
| อแมนด้า บาบิน | 18 | แคลิฟอร์เนีย | ถูกคัดออกในตอนที่ 12 | 4 |
| ยูจีน่า วอชิงตัน | 21 | แคลิฟอร์เนีย | ถูกคัดออกในตอนที่ 13 | 3 |
| เมลิสซ่า โรส "เมลโรส" บิคเคอร์สตาฟฟ์ | 23 | แคลิฟอร์เนีย | รองชนะเลิศ | 2 |
| แคริดี อิงลิช | 21 | นอร์ทดาโคตา | ชนะเลิศ | 1 |
สรุปผลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | เมลโรส | มิเชลล์ | เมลโรส | เอเจ | แคริดี | บรูค | อแมนด้า | แคริดี | เมลโรส | ยูจีน่า | เมลโรส | แคริดี | แคริดี |
| 2 | เจด้า | แคริดี | อันชาล | เจด้า | ยูจีน่า | เมลโรส | แคริดี | เมลโรส | ยูจีน่า | เมลโรส | ยูจีน่า | เมลโรส | เมลโรส |
| 3 | มิเชลล์ | เอเจ | อแมนด้า | บรูค | เอเจ | อแมนด้า | อันชาล | เจด้า | อแมนด้า | แคริดี | แคริดี | ยูจีน่า |  |
| 4 | ยูจีน่า | เมแกน | มิเชลล์ | อันชาล | เมลโรส | แคริดี | เมลโรส | อแมนด้า | มิเชลล์ | อแมนด้า | อแมนด้า |  |  |
| 5 | บรูค | อันชาล | เอเจ | มิเชลล์ | มิเชลล์ | มิเชลล์ | เจด้า | ยูจีน่า | แคริดี | มิเชลล์ |  |  |  |
| 6 | อันชาล | เมกก์ | แคริดี | เมลโรส | อันชาล | ยูจีน่า | มิเชลล์ | มิเชลล์ | เจด้า |  |  |  |  |
| 7 | เอเจ | โมนิค | บรูค | เมกก์ | อแมนด้า | อันชาล | ยูจีน่า | อันชาล |  |  |  |  |  |
| 8 | คริสเตียน | อแมนด้า | ยูจีน่า | อแมนด้า | บรูค | เจด้า | บรูค |  |  |  |  |  |  |
| 9 | เมกก์ | เจด้า | เมกก์ | แคริดี | เจด้า | เอเจ |  |  |  |  |  |  |  |
| 10 | เมแกน | ยูจีน่า | โมนิค | ยูจีน่า | เมกก์ |  |  |  |  |  |  |  |  |
| 11 | แคริดี | บรูค | เจด้า | โมนิค |  |  |  |  |  |  |  |  |  |
| 12 | อแมนด้า | เมลโรส | เมแกน |  |  |  |  |  |  |  |  |  |  |
| 13 | โมนิค | คริสเตียน |  |  |  |  |  |  |  |  |  |  |  |
ผู้ชนะการแข่งประจำสัปดาห์
ผู้ที่ถูกคัดออกจากการแข่งขัน
ผู้ชนะผลโหวดสาวคัฟเวอร์เกิร์ลประจำสัปดาห์
ผู้ชนะผลโหวดสาวคัฟเวอร์เกิร์ล และ การแข่งประจำสัปดาห์
ผู้ชนะผลโหวตสาวคัฟเวอร์เกิร์ลประจำสัปดาห์ และถูกคัดออกจากการแข่งขัน
ผู้ที่ไม่มีภาพถ่าย และถูกคัดออกจากการแข่งขัน
ผู้ที่ชนะเลิศการแข่งขัน
ตอนที่ 8 เป็นตอนประมวลภาพซ้ำในการแข่งขัน
สรุปผลการแข่งขัน > การแปลงโฉม

เอเจ : ตัดผมทรง ลินดา อีวาเจลิสต้า ในปี 1992
อแมนด้า : ยืดผมตรง และย้อมสีแดง
อันชาล : ซอยให้สั้นขึ้น เล่นระดับ และเปิดหน้าผาก
บรูค : ย้อมสีน้ำตาลช็อกโกแล็ต
แคริดี : ต่อผมสีบลอนด์ให้ยาวขึ้น
ยูจีน่า : ต่อผมยาว หนา สีดำเป็นคลื่น
เจด้า : ตัดผมทรง ฮัลลีย์ เบอร์รี่
เมแกน : ตัดผมสั้น และย้อมสีบลอนด์
เมกก์ : ต่อผมยาว หนา และฟู สีน้ำตาล
เมลโรส : ย้อมสีแพลทตินั่มบลอนด์ เหมือนสุดยอดนางแบบ นาเดีย เอาร์แมน
มิเชลล์ : ดัดผมเป็นลอน และย้อมสีแดงเพลิง
โมนิค : ต่อผมยาวสีดำทรง ไทร่า แบงค์
สรุปผลการแข่งขัน > การแข่งขัน

สัปดาห์ที่ 1 : ถ่ายภาพนู้ด (รอบคัดเลือก)
สัปดาห์ที่ 2 : ถ่ายภาพ พฤติกรรมแย่ๆ ของนางแบบ ในรูปแบบต่างๆ
สัปดาห์ที่ 3 : ถ่ายภาพทรงผมประหลาดสุดขั้ว "สงครามผม"
สัปดาห์ที่ 4 : ถ่ายภาพขณะเดินแบบ บนวัตถุลอยน้ำซึ่งจะโยกตลอดเวลา
สัปดาห์ที่ 5 : ถ่ายภาพตัวประหลาดในโรงละครสัตว์
สัปดาห์ที่ 6 : ถ่ายภาพเป็นคู่บุคคลที่มีชื่อเสียงในวงการฮอลลีวู้ด
สัปดาห์ที่ 7 : ถ่ายภาพปกนิยายรักโรแมนติกกับนายแบบ ฟาบิโอ้ และ ถ่ายภาพขาว-ดำในแนวเซ็กซี่สยอง
สัปดาห์ที่ 8 : ถ่ายภาพให้กับ รองพื้นคัฟเวอร์เกิร์ล เสมือนล่องลอยอยู่ในห้วงอวกาศ
สัปดาห์ที่ 9 : ถ่ายโฆษณา ซีเครท ดีโอดูแรน เป็นภาษาคาทาลัน
สัปดาห์ที่ 10 : ถ่ายภาพสุดยอดนางแบบมาธาดอร์
สัปดาห์ที่ 11 : ถ่ายภาพเป็นภูติพรายในน้ำ โดยถ่ายเป็นคู่ ในสระว่ายน้ำที่เย็นจัด
สัปดาห์ที่ 12 : ถ่ายภาพและโฆษณา คัฟเวอร์เกิร์ล เอาท์ลาสท์ ดับเบิล ลิป ไชน์, ถ่ายแบบนิตยสาร เซเวนทีน
รอบ 2 คนสุดท้าย: เดินแบบในระดับมืออาชีพโดยดัดแปลงถ้ำให้กลายสภาพเป็นรันเวย์ ในชุดเจ้าสาวตามคอนเซ็ปต์"เจ้าสาวจากหลุมศพ" ณ ประเทศสเปน
สรุปผลการแข่งขัน > บุคคลที่เกี่ยวข้องกับรายการ

ไทรา แบงส์ - เจ้าของรายการ, ช่างภาพ และกรรมการหลัก
ไนเจล บาร์คเกอร์ - กรรมการ, ช่างภาพ
ทวิกกี้ - กรรมการ
เจ.อเล็กซานเดอร์ - ครูฝึกสอนการเดินแบบ
เจย์ แมนูเอล - ผู้กำกับการถ่ายภาพ
ยูกิ บัมบะ

| ข้อมูลส่วนตัว |
| --- | --- | --- | --- |
วันเกิด:   (1986-08-02) 2 สิงหาคม ค.ศ. 1986 (38 ปี)
สถานที่เกิด:  โอมิฮาจิมัน จังหวัดชิงะ ประเทศญี่ปุ่น
ส่วนสูง:  1.70 m (5 ft 7 in)
ตำแหน่ง:  กองกลาง
สโมสรเยาวชน
2002–2004:  โรงเรียนมัธยมปลายคุสัตสึฮิกาชิ
2005–2008:  มหาวิทยาลัยเกียวโตซังโย
สโมสรอาชีพ*
| ปี |  ทีม |  ลงเล่น |  (ประตู) |
| 2009–2011 |  ซางาวะ ชิงะ |  50 |  (3) |
| 2012 |  สุพรรณบุรี |   |   |
| 2013 |  บางกอก |   |   |
| 2014 |  ชลบุรี |  17 |  (1) |
| 2015 |  บีบีซียู |   |   |
| 2016–2017 |  ไทยฮอนด้า |   |   |
| 2017 |  นครปฐม ยูไนเต็ด |   |   |
| 2017–2018 |  ตราด |   |   |
| 2019–2020 |  บีจี ปทุม ยูไนเต็ด |  17 |  (2) |
| 2019 |  → ตราด (ยืมตัว) |  13 |  (2) |
| 2020–2021 |  เชียงใหม่ |  29 |  (1) |
| 2021 |  ราชนาวี |  8 |  (1) |
| 2022–2023 |  ลำปาง |  34 |  (2) |
| 2023–2023 |  สุพรรณบุรี |  32 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17 เมษายน 2024 (UTC)
ยูกิ บัมบะ (2 สิงหาคม ค.ศ. 1986 —) เป็นนักฟุตบอลชาวญี่ปุ่นเล่นตำแหน่งกองกลาง บัมบะเป็นนักฟุตบอลต่างชาติที่เคยเล่นให้กับหลายสโมสรในประเทศไทย
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ซางาวะ ชิงะ | 2009 | เจแปนฟุตบอลลีก | 25 | 0 | 1 | 0 | – | – | 0 | 0 | 16 | 0 |
| ซางาวะ ชิงะ | 2010 | เจแปนฟุตบอลลีก | 11 | 1 | 0 | 0 | – | – | 0 | 0 | 11 | 1 |
| ซางาวะ ชิงะ | 2011 | เจแปนฟุตบอลลีก | 14 | 2 | 2 | 0 | – | – | 0 | 0 | 16 | 2 |
| ซางาวะ ชิงะ | ทั้งหมด | ทั้งหมด | 50 | 3 | 3 | 0 | 0 | 0 | 0 | 0 | 53 | 3 |
| ชลบุรี | 2014 | ไทยพรีเมียร์ลีก | 17 | 1 | 1 | 0 | 0 | 0 | 0 | 0 | 18 | 1 |
| ทั้งหมด | ทั้งหมด | ทั้งหมด | 67 | 4 | 4 | 0 | 0 | 0 | 0 | 0 | 71 | 4 |
1 2  ลงเล่นในถ้วยจักรพรรดิ
↑  ลงเล่นในไทยเอฟเอคัพ
โรเบิร์ต คัลเลน

| ข้อมูลส่วนตัว |
| --- | --- | --- | --- |
ชื่อเต็ม:  โรเบิร์ต คัลเลน
วันเกิด:   (1985-06-07) 7 มิถุนายน ค.ศ. 1985 (39 ปี)
สถานที่เกิด:  สึจิอูระ จังหวัดอิบารากิ ญี่ปุ่น
ส่วนสูง:  1.80 m (5 ft 11 in)
ตำแหน่ง:  กองหน้า
สโมสรเยาวชน
1998–2000:  คาชิวะ เรย์โซล
2001–2003:  Municipal Funabashi H.S.
สโมสรอาชีพ*
| ปี |  ทีม |  ลงเล่น |  (ประตู) |
| 2004–2010 |  จูบิโล อิวาตะ |  144 |  (40) |
| 2010 |  โรอัสโซ คูมาโมโตะ |  19 |  (3) |
| 2011–2013 |  เฟเฟเฟ-เฟ็นโล |  76 |  (9) |
| 2013-2014 |  สุพรรณบุรี |  23 |  (7) |
| 2015 |  โซลอี-แลนด์ |  24 |  (2) |
| 2016 |  นอร์ทอีสต์ยูไนเต็ด |  8 |  (0) |
| 2018 |  เลทเทอร์เฮด |   |   |
ทีมชาติ‡
| 2003–2005 |  ญี่ปุ่น U20 |  11 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 สิงหาคม 2013 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 1 มกราคม 2011 (UTC)
โรเบิร์ต คัลเลน (ญี่ปุ่น: カレン・ロバート; โรมาจิ: Karen Robāto) เกิดเมื่อวันที่ 7 มิถุนายน พ.ศ. 2528 เป็นอดีตนักฟุตบอลลูกครึ่งญี่ปุ่น-ไอร์แลนด์เหนือ เคยเล่นฟุตบอลให้กับจูบิโล อิวาตะและโรอัสโซ คูมาโมโตะ ก่อนจะย้ายไปเล่นให้กับสโมสรเฟเฟเฟ-เฟ็นโลในเอเรอดีวีซี และสุพรรณบุรีในไทยพรีเมียร์ลีก ฤดูกาล 2557 โดยทำได้ 7 ประตูจากการลงแข่งขัน 23 นัด หลังจากนั้นคัลเลนได้ย้ายไปเล่นฟุตบอลในลีกของเกาหลีใต้และอินเดีย และสโมสรสุดท้ายที่คัลเลนเล่นให้ก่อนจะเลิกเล่นฟุตบอลคือสโมสรฟุตบอลเลทเทอร์เฮดในอิสท์เมียนลีก ซึ่งเป็นลีกฟุตบอลระดับภูมิภาคของประเทศอังกฤษ
แหล่งข้อมูลอื่น

Official site เก็บถาวร 2011-01-13 ที่ เวย์แบ็กแมชชีน (ญี่ปุ่น)
Robert Cullen – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ลำดับการสืบราชสันตติวงศ์อดีตออสเตรีย-ฮังการี

| หกลำดับแรกก่อนล่มสลาย ณ วันที่ 12 พฤศจิกายน ค> ศ. 1918 |
| --- | --- |
1.มกุฎราชกุมาร: 
2.อาร์ชดยุกแห่งออสเตรีย-เอสเต: 
3.อาร์ชดยุกเฟลิกซ์: 
4.อาร์ชดยุกคาร์ล ลุดวิก: 
5.อาร์ชดยุกแม็กซิมิเลียน อูเกน: 
6.อาร์ชดยุกลุดวิก วิกเตอร์: 

| หกลำดับแรก ณ วันที่ 6 กันยายน ค> ศ. 2019 |
| --- | --- |
1.อาร์ชดยุกแฟร์ดีนันท์: 
2.อาร์ชดยุกเกออร์ค: 
3.อาร์ชดยุกคาร์ล คอนสแตนติน: 
4.อาร์ชดยุกแห่งออสเตรีย-เอสเต: 
5.อาร์ชดยุกรัชทายาทแห่งออสเตรีย-เอสเต: 
6. อาร์ชดยุกมัคซีมีลีอาน: 

แนวการสืบทอดบัลลังก์แห่งออสเตรีย - ฮังการีเป็นไปตามเกณฑ์ของ กฎหมายกึ่งซาลิก กล่าวคือคล้ายกับกฎหมายซาลิกแต่อนุญาตให้ผู้หญิงขึ้นครองบัลลังก์ได้ก็ต่อเมื่อไม่มีทายาทที่เป็นผู้ชาย
ระบอบกษัตริย์แห่งออสเตรีย-ฮังการี ถูกยกเลิกใน ปี พ.ศ. 2461เมื่อสิ้นสุด สงครามโลกครั้งที่ 1 ผู้อ้างสิทธิในราชบัลลังก์ปัจจุบันคือ คาร์ลส์แห่งฮับส์บูร์ก-ลอร์เรน หลานชายของ คาร์ลที่ 1 แห่งออสเตรียจักรพรรดิองค์สุดท้าย